שר הבריאות יעקב ליצמן ורעייתו אובחנו כחולים בנגיף הקורונה. כך נמסר מלשכתו של ליצמן. השניים מרגישים טוב וישהו בבידוד בהתאם להנחיות משרד הבריאות. מלשכתו של ליצמן נמסר כי בהתאם לחקירה האפידמיולוגית שתתבצע, יימסרו הודעות לכניסה לבידוד לאלו שנחשפו לקירבת השר ליצמן ורעייתו בשבועיים האחרונים. עוד נמסר כי ראש הממשלה בנימין נתניהו עודכן בפרטים. השר ליצמן ימשיך לנהל מביתו סדר יום רגיל, בהתאם להמלצות הרפואיות.

(איתמר אייכנר)